EkBass/fiwiki-20250220-pages-articles huggingface dataset:
Hammarbyhöjden

Hammarbyhöjden (lempinimeltään Den vita staden) on Tukholman kaupunginosa. Se sijaitsee Tukholman eteläosan alueella ja kuuluu Skarpnäckin kaupunginosa- alueeseen. Sitä rajaavat Södra Hammarbyhamnenin, Johanneshovin, Gamla Enskeden, Kärrtorpin ja Björkhagenin kaupunginosat. Vuoden 2021 lopussa Hammarbyhöjdenissä asui 10 658 ihmistä, ja sen pinta-ala on 1,18 neliökilometriä. Aiemmin Nackan kuntaan kuulunut kaupunginosa liitettiin Tukholman kaupunkiin 1. tammikuuta 1930. Hammarbyhöjdenin asemakaava laadittiin 1930–1931 Tukholman rakennuskonttorissa, ja sen tekemiseen osallistui muun muassa Ragnar Östberg. Alue rakennettiin vuosina 1936–1946, ja rakennuskantaa tiivistettiin eli sinne rakennettiin uusia taloja 1980-luvun lopulla. Hammarbyhöjden oli Tukholman ensimmäinen vuokrataloalue, jonka rakentamisesta vastasi kaupunki, kun aiemmin rakennuttajina olivat olleet yksityiset. Rakennukset ovat pääosin funkistyylisiä kolmikerroksisia pienkerrostaloja, joista monet suunniteltiin lapsiperheille.Fredric Bedoire: Stockholms byggnader: Arkitektur och stadsbild, s. 322. Norstedts, Tukholma 2012. ==Lähteet== ==Aiheesta muualla== * Stockholms stadsmuseum: Hammarbyhöjden Luokka:Tukholman kaupunginosat
Maksujenvälitysjärjestelmä

Maksujenvälitysjärjestelmä, riippuen termin käyttöyhteydestä, voi tarkoittaa: Maksukorttimaksujen välitystä, esimerkiksi * American Express * Diners Club * Discover * JCB * Mastercard * Visa * Avant-korttiraha * pankkikortti. Tilisiirtojärjestelmää, esimerkiksi * pankkisiirto * postisiirto * pikasiirto * sekkitili. Internetmaksujen välitystä (Payment gateway), esimerkiksi * PayPal * DigiCash.
Kastellet

Kastellet on linnoitusmainen rakennus Ruotsin pääkaupungissa Tukholmassa sijaitsevalla Kastellholmenin saarella, joka kuuluu Norrmalmin kaupunginosaan. Se rakennettiin vuosina 1846–1848, ja sen suunnitteli ruotsalainen arkkitehti Fredrik Blom.Fredric Bedoire: Stockholms byggnader: Arkitektur och stadsbild, s. 94. Norstedts, Tukholma 2012. Rakennukseen kuuluu pyöreä, punatiilinen ja 20 metrin korkuinen porrastorni. Tornin huipulla liehuu kolmikielekkeinen Ruotsin lippu, joka tarkoittaa että maassa on rauha. Ensimmäinen linnoitus alueelle rakennettiin vuonna 1667. Sen suunnitteli arkkitehti Erik Dahlbergh. Alkuperäinen linnoitus kuitenkin tuhoutui räjähdyksessä 1. kesäkuuta 1845, jolloin päätettiin nykyisen linnoituksen rakentamisesta. ==Lähteet== == Aiheesta muualla == Luokka:Tukholman rakennukset ja rakennelmat
Luigi Beccali

Luigi Beccali (19. marraskuuta 1907 Milano, Italia – 29. elokuuta 1990 Daytona Beach, Florida, Yhdysvallat) oli italialainen keskimatkojen juoksija ja 1 500 metrin olympiavoittaja 1932 Los Angelesissa. Nuorena Luigi Beccali harrasti sekä pyöräilyä että yleisurheilua valiten lajikseen jälkimmäisen tavattuaan valmentaja Dino Nain. Beccali osallistui 20-vuotiaana Amsterdamin olympialaisiin 1 500 metrillä karsiutuen alkuerissä. Neljä vuotta myöhemmin Los Angelesissa Beccali voitti olympiakultaa hämmästyttävällä kirillä, viimeisiin 300 metriin kului aikaa vain 41 sekuntia. Hän oli tiettävästi ensimmäinen olympiavoittaja, joka teki fasistitervehdyksen palkintokorokkeella. Vuoden 1933 syksyllä Beccali oli uransa parhaassa kunnossa. Aluksi hän sivusi Torinossa Jules Ladoumèguen maailmanennätystä ajalla 3.49,2 ja kahdeksan päivää myöhemmin otti sen omiin nimiinsä juostuaan Milanossa 3.49,0. Hän juoksi myös nykyään kilpailuohjelmasta kokonaan poistuneen ja silloinkin harvoin juostun 1 000 jaardin epävirallisen maailmanennätyksen 2.10,0. Ensimmäisissä yleisurheilun EM-kisoissa 1934 Beccali voitti 1 500 metriä ajalla 3.54,6. Berliinin olympialaisissa mestaruuden puolustaja jäi kolmanneksi. Samoin kävi EM-kisoissa 1938. Beccali muutti Yhdysvaltoihin vuonna 1937 parempien työmahdollisuuksien takia. ==Henkilökohtaiset ennätykset== *800 m 1.50,6 *1 500 m 3.49,0 *maili 4.09,0 (sisäradalla) ==Lähteet== * ===Viitteet=== Luokka:Italialaiset keskimatkojen juoksijat Luokka:Italialaiset olympiavoittajat Luokka:Vuonna 1907 syntyneet Luokka:Vuonna 1990 kuolleet
Tukholman konserttitalo

Tukholman konserttitalo () on musiikkinäyttämö Tukholman Norrmalmin kaupunginosassa, Hötorget-aukiolla. Konserttitalo rakennettiin vuosina 1924–1926, ja sen suunnittelusta vastasi ruotsalainen arkkitehti Ivar Tengbom. Rakennus edustaa ruotsalaista 1920-luvun klassismia.Fredric Bedoire: Stockholms byggnader: Arkitektur och stadsbild, s. 112. Norstedts, Tukholma 2012. Konserttitalo toimii vuonna 1902 perustetun Tukholman kuninkaallisen filharmonisen orkesterin kotipaikkana, ja siellä myös järjestetään vuosittain useita palkinto-tilaisuuksia, kuten lääketieteen, fysiikan, kemian ja kirjallisuuden Nobel-palkinnon jakoseremonia, Polar-musiikkipalkintoseremonia sekä Astrid Lindgren -palkintotilaisuus. ==Lähteet== == Aiheesta muualla == * Konserthuset Luokka:Norrmalm Luokka:Ruotsin konserttitalot Konserttitalo
Kuoppaelin

Kuoppaelin on lämpötilan aistimiseen erikoistunut elin, joka esiintyy eräillä käärmelajeilla, muun muassa kalkkarokäärmeellä ja pytonilla. Kuoppaelimen paikka on käärmeen sieraimen yläpuolella, toisin sanoen niitä on kaksi kappaletta. Elin sijaitsee ihokuopan pohjalla, missä on tiheästi infrapunasäteilylle herkkiä aistinsoluja eli lämpimänreseptoreja. Kuoppaelin aistii lähiympäristöstä säteilevää lämpöä, esimerkiksi saaliseläimen ruumiinlämpöä. Elin toimii karkeasti ottaen kuin lämpökamera, eli se tuottaa käärmeen aivoihin eräänlaisen lämpökartan eläimen lähiympäristöstä. == Lähteet == * Tirri R., Lehtonen J., Lemmetyinen R., Pihakaski S., & Portin P. (1993): Biologian sanakirja. Otava. * NCBI Luokka:Eläinten anatomia
Fernand Léger

Fernand Léger (4. helmikuuta 1881 Argentan, Orne – 17. elokuuta 1955 Gif-sur- Yvette, Essonne) oli ranskalainen taidemaalari, kuvanveistäjä ja elokuvantekijä. Hän aloitti maalaamisen 25-vuotiaana ja oli tyyliltään lähellä impressionismia. Vuonna 1907 hän näki Paul Cézannen töitä näyttelyssä ja muutti piirtämistyyliään geometrisemmaksi. Léger muutti 1909 Montparnasselle ja tutustui avantgarden kärkinimiin, kuten Marc Chagalliin. Léger’n tärkein työ tältä kaudelta on Alastomia metsässä (1909), joka oli hänen versionsa kubismista. Léger pyrki taiteessaan välttämään tunteellisuutta ja havaintojen pohjalta ilmaisemaan aiheen rakenteen. Pelkistetty ilmaisu johti geometristen kuvioiden käyttöön esimerkiksi jo vuosien 1909–1911 maalauksessa Häät (La Noce). Ensimmäisessä maailmansodassa lääkintämiehenä saadut kokemukset vahvistivat hänen ihailuaan koneistettua maailmaa kohtaan. Vuonna 1916 hän oli vähällä kuolla saksalaisten sinappikaasuhyökkäyksessä. Toipilasaikanaan hän maalasi teoksen Kortinpelaajat (La Partie de cartes, 1917), joka kuvastaa sodan epäinhimillisyyttä. Tuosta työstä alkoi Léger’n mekaaninen kausi, jolloin hän maalasi koneita ja putkia muistuttavia hahmoja. Léger oli innoissaan kaikesta uudenaikaisesta ja harkitsi maalaamisesta luopumista voidakseen keskittyä elokuvien tekemiseen. Hän oli mukana muutamissa filmihankkeissa vuosina 1924, 1946 ja 1947. Vuonna 1920 Léger tutustui Le Corbusieriin, josta tuli hänelle elinikäinen ystävä. Corbusierin teorioiden vaikutus näkyy seinämaalauksissa, joita Léger teki 1920-luvulta alkaen.Fernand Léger, Art Story Hän perusti vuonna 1924 taidekoulun (jossa muun muassa Tuulikki Pietilä on opiskellut). Toisen maailmansodan aikana Léger asui Yhdysvalloissa ja opetti Yalen yliopistossa. Vuonna 1945 hän palasi Ranskaan ja liittyi kommunistiseen puolueeseen. Vuodesta 1925 alkaen Léger teki täysin abstrakteja seinämaalauksia, muun muassa Brysseliin 1935, Pariisiin 1937 ja YK:n päämajan suureen saliin (1952). Hän arvosti seinämaalauksia, koska ne olivat paremmin suuren yleisön nähtävillä kuin kankaalle maalatut työt. Léger oli aktiivinen viimeisiin vuosiinsa asti. Hän asui Sveitsissä ja laati suuria arkkitehtonisia taideteoksia eri puolille maailmaa. Hän perusti vuonna 1950 Biotiin keramiikkastudion, josta tuli Léger-museo vuonna 1957. == Teoksia == *Alastomia metsässä, 1909 *Soittimia, 1926 (Ateneumin taidemuseossa) == Lähteet == == Aiheesta muualla == *Fernand Léger: Maalaustaiteen tehtävät. Julkaisija Suomen Taiteilijaseura ry. Helsinki 1980. ISBN 951-95545-2-1. Luokka:Ranskalaiset taidemaalarit Luokka:Vuonna 1881 syntyneet Luokka:Vuonna 1955 kuolleet
Kontula-lehti

Kontula-lehti on Helsingissä Kontulan alueella ilmestyvä asukaslehti. Lehteä julkaistiin säännöllisesti vuodesta 1967 vuoteen 1976 asti, jonka jälkeen sitä on julkaistu lähinnä joinakin merkkipäivinä. Vuodesta 2005 vuoteen 2006 lehti sai Euroopan unionin rahoittaman Urban II -projektin tukea, ja sitä julkaistiin näinä vuosina kolme kappaletta. Seuraava numero aiotaan julkaista vuoden 2007 Helsinki-päivänä OstariFestari-tapahtuman yhteydessä. Tämän hetkistä Kontula-lehteä toimittaa KontuKeskus, ja lehti on maksuton. Aktiiviaikoinaan 1960- ja 1970-luvuilla lehteä jakoivat vuorotellen Kontulan urheiluseurat Kontulan Kunto ja Kontulan Urheilijat. Lehti ajautui 1970-luvulla talousvaikeuksiin; Hilkka Tervosen toimituskaudella (1973–1975) lehti painotti liiaksi vasemmistolaista näkökantaa, ja sen jakelussa oli ongelmia. Ajoittaisten jakeluvaikeuksien vuoksi ilmoittajat kyllästyivät lehteen, sillä mainokset eivät ehtineet kuluttajille tarpeeksi ajoissa. Suurin ongelma oli kuitenkin koventunut kilpailu, sillä alueella toimi muun muassa Mellunmäki-lehti ja Tildun Tieto ja Uutinen. Kontula-lehti yritti vastata kilpailuun laajentamalla jakelualuettaan Myllypuroon, Puotinharjuun, Vartiokylään, Rajakylään, Jakomäkeen ja Puotilaan. Entinen jakelualue käsitti Kontulan lisäksi Mellunmäen, Vesalan ja Länsimäen. Marraskuussa 1975 lehden levikki oli jo 27 000 kappaletta. Lehden tulos jäi kuitenkin tappiolliseksi, ja viimeinen säännöllinen numero julkaistiin kesäkuun alussa 1976. ==Lähteet== ==Aiheesta muualla== *Kontula-lehdessä vuosina 1969–1971 ilmestyneitä juttuja Luokka:Helsingin media Luokka:Kontula Luokka:Suomalaiset kaupunkilehdet
Ronald Ryan

Ronald Joseph Ryan (1925 – 3. helmikuuta 1967) oli viimeinen murhaaja, jota vastaan Australiassa käytettiin kuolemanrangaistusta. Ryan syntyi Melbournessa avioliiton ulkopuolisena lapsena. Hänen vanhempansa olivat John ja Cecilia Ryan; Cecilia oli yhä naimisissa George Harry Thompsonin kanssa, vaikka pari käytännössä oli ollutkin erossa jo vuodesta 1915. John ja Cecilia avioituivat G. H. Thompsonin saatua surmansa auto-onnettomuudessa vuonna 1927. Ryan vietti lapsuutensa köyhyydessä. Hänet leimattiin "laiminlyödyksi lapseksi" ja siirrettiin poikakotiin. Lähdettyään hän siirtyi Uuteen Etelä-Walesiin, mutta palasi 23-vuotiaana Melbourneen. Nuorella aikuisiällään Ryan toimi useissa töissä, mutta harrasti myös pikkurikollisuutta: hän istui ensimmäistä kertaa Bendigo Prisonissa vuonna 1960. Vankilassa ollessaan Ryan käyttäytyi hyvin ja jopa opiskeli. Viranomaiset pitivät häntä mallivankina. Armahduksen jälkeen vuonna 1963 hän alkoi jälleen sortua rikoksiin, ja vuonna 1964 hän sai 14 vuoden vankeusrangaistuksen mm. aseellisesta ryöstöstä. == Henkirikos ja tuomio == 19\. joulukuuta 1965 Ryan suoritti yhdessä toverinsa Peter John Walkerin kanssa vankilapaon ja otti kiväärinsä mukaan. Vankilapako kävi ilmi, ja aseistautuneet vartijat lähtivät karkurikaksikon perään. Ryan ampui George Hodsonin kuoliaaksi. Neljätoista todistajaa ilmoitti myöhemmin oikeudessa kuulleensa yhden laukauksen. Ryan tuomittiin kuolemaan ja Walker kahdentoista vuoden vankeuteen. Kaikki kuolemantuomiot oli jo yli vuosikymmenen ajan peruttu, ja tuomarin mukaan oli oletettavaa, että Ryaninkin tapauksessa kävisi näin. Ronald Ryania ei päätetty armahtaa, ja hänen hirttämisensä herätti laajoja protesteja Victoriassa ja muualla maassa. Ryanin teloituksen jälkeen kuolemanrangaistus onkin kielletty kaikkialla Australiassa. Luokka:Australialaiset murhaajat Luokka:Murhasta teloitetut Luokka:Vuonna 1925 syntyneet Luokka:Vuonna 1967 kuolleet
Nelson Eddy

Nelson Ackerman Eddy (1901–1967) oli yhdysvaltalainen laulaja, äänialaltaan baritoni. Eddyllä oli klassisen musiikin koulutus, ja hän esiintyikin oopperoissa, mutta kuuluisaksi hän tuli lähinnä 1920- ja 1930-luvuilla tekemistään musikaalifilmeistä. Neljäkymmentä vuotta kestäneen uransa aikana Eddy sai kolme tähteä Hollywoodin Walk of Famelle - yhden elokuvista, yhden äänilevyistä ja yhden radioesiintymisistään. == Lähteet == == Aiheesta muualla == Luokka:Yhdysvaltalaiset laulajat Luokka:Hollywood Walk of Fame Luokka:Vuonna 1901 syntyneet Luokka:Vuonna 1967 kuolleet
Käänteisagonisti

Käänteisagonisti on kemiallinen yhdiste, joka rakenteensa perusteella eli ligandina sitoutuu kohdereseptoriinsa aiheuttaen siinä vastakkaisen vasteen kuin kohdereseptorin reseptoriagonistit eli "reseptorinaktivoijat". Käänteisagonistin vaikutuksesta reseptoriproteiinin biologinen aktiivisuus on heikompi kuin tilanteessa, jossa koko reseptoripopulaatio olisi miehittämättömänä eli siis ilman sitoutuneita ligandeja. ==Katso myös== * Agonisti * Antagonisti ==Lähteet== * Luokka:Lääkeaineoppi
Khalid Maš’al

Khalid Maš’al (, s. 28. toukokuuta 1956) on yksi palestiinalaisjärjestö Hamasin poliittisista johtajista, mutta hänen tarkka asemansa ei ole selvillä. Hän on asunut maanpaossa Syyrian pääkaupungissa Damaskoksessa ja Dohassa Qatarissa. Maaliskuussa 2007 hän ilmoitti vieraillessaan Iranissa, ettei Hamas aio tunnustaa Israelia. Vaalivoiton jälkeen vuonna 2006 hän vieraili myös Venäjällä, mitä Israel kritisoi voimakkaasti. Maš’al on ilmoittanut hyväksyvänsä pysyvän tulitauon vastineeksi Israelin vetäytymisestä vuotta 1967 edeltäville rajoille. 2010 Maš’al on myös ilmoittanut Hamasin hyväksyvän rauhansopimuksen Israelin kanssa, jos siitä on palestiinalaisten kesken konsensus. Maš'al syntyi Silwadin kylässä lähellä Ramallahia. Hänen isänsä matkusti Kuwaitiin 1960-luvulla ja perhe seurasi 1967 Israelin miehitettyä Länsirannan kuuden päivän sodassa. Maš'al opiskeli fysiikkaa Kuwaitin yliopistossa ja perusti islamistisen opiskelijajärjestön. Hän valmistui 1978 ja opetti vuosia fysiikkaa Kuwaitissa. Irakin miehittäessä Kuwaitin 1990 Khalid Maš’al muutti perheineen Jordaniaan. Hän työskenteli Hamasin toimistossa Ammanissa, jossa vastasi varainkeruusta ja laajensi aktiivisesti järjestön suhteita Iraniin ja Syyriaan. Syyskuussa 1997 Mossadin agentit yrittivät Israelin pääministeri Benjamin Netanjahun käskystä myrkyttää Maš’alin. Israelin agentit ylittivät Jordanian rajan käyttäen Kanadan passeja ja myrkyttivät Maš’alin injektiolla korvaan yöllä hänen nukkuessaan. Jordanian viranomaiset saivat kiinni kaksi kymmenestä agentista. Seuranneessa diplomaattisessa selkkauksessa Jordanian kuningas Hussein vaati Netanjahua luovuttamaan vasta-aineen, mistä hän kieltäytyi. Viimein Yhdysvaltain presidentti Bill Clinton puuttui asiaan ja kehotti Netanjahua antamaan vastamyrkyn. Vangitut Israelin agentit palautettiin myöhemmin Israeliin vastineeksi šeikki Ahmad Yasinin ja 19 muun vangin vapautuksesta israelilaisesta vankilasta. 1990-luvun lopulla kuningas Abdullah II sulki Hamasin toimiston ja Khalid Maš'al sekä kolme muuta Hamasin johtajistoon kuulunutta karkotettiin elokuussa 1999. Hän matkusti aluksi Qatariin ja vuonna 2001 Syyriaan, jossa Hamasin poliittinen osasto sijaitsi. Alkuvuodesta 2012 Maš’al ilmoitti jättävänsä paikkansa Hamasin johdossa. Helmikuussa 2012 Syyrian sisällissodan edetessä Maš’al poistui Syyriasta ja asettui Qatariin. Hamasin pääministeri Ismail Haniya julisti tukensa Syyrian oppositiolle joka sotii Syyrian presidentti Bashar al-Assadia vastaan. ==Lähteet== Luokka:Vuonna 1956 syntyneet Luokka:Elävät henkilöt Luokka:Hamas Luokka:Palestiinalaiset terroristit
Arnfinn Nesset

Arnfinn Nesset (s. 25. lokakuuta 1936) on norjalainen sarjamurhaaja. Hän sai vuonna 1983 vankeustuomion 22 potilaan myrkyttämisestä Orkdalissa, Norjassa, jossa hän toimi hoitajana. Orkdalilainen hoitola, jossa Nesset työskenteli, oli avattu vasta vuonna 1977. Epäilyksiä herättivät Nessetin hankkimat huomattavan suuret määrät Curacit-lääkettä. Aluksi Nesset väitti hankkineensa aineen koiraa varten, mutta myöhemmin hän ilmoitti surmanneensa 27 ihmistä toukokuun (vaikuttava aine suksametoni) 1977 ja marraskuun 1980 välisenä ajanjaksona. Kaikkia tapauksia ei pystytty varmentamaan, vaikka viranomaiset löysivät 62 mahdollista uhria. Ruumiinavauksista ei ollut mainittavaa hyötyä, sillä Curacitin käytön merkit olivat kuluneena aikana saattaneet jo kadota elimistöistä. Nessetia syytettiin 25 murhasta, ja 11. maaliskuuta 1983 hänet tuomittiin 21 vuoden vankeusrangaistukseen 22 murhasta ja muista rikkomuksista. Nesset vapautui vuonna 2004. ==Katso myös== *Niels Högel *Aino Nykopp-Koski *Katariina Pantila == Lähteet == Luokka:Henkirikoksiin syyllistyneet terveydenhoidon ammattilaiset Luokka:Norjalaiset sarjamurhaajat Luokka:Vuonna 1936 syntyneet Luokka:Elävät henkilöt
Piikkipiru

Piikkipiru (Moloch horridus) on agamien heimoon kuuluva liskolaji, joka on nimetty sen piikikkään ulkoasunsa mukaan. Sitä kutsutaan myös joskus moolokiksi, joka on lainaus Raamatussa esiintyneeltä vierasjumalalta. Piikkipirua tavataan Australian länsi- ja keskiosien kuumilla aavikoilla. Se on tarkka ympäristöstään eikä uskaltaudu aavikkoalueen ulkopuolelle. Piikkipiru on 20 cm pitkä. Aavikolla sen ravintoon kuuluvat pääasiassa muurahaiset, joista se suosii erityisesti ei-pistäviä lajeja. Se on tottunut saalistamaan muurahaispesän suuaukolla, josta se nappaa kielellään kaikki ulos ja sisään yrittävät muurahaiset. Piikkipiru on vaaraton, mutta sitä ei kannata koskea. Jotkut petolinnut liskoa kuitenkin saalistavat. Naaraat ovat jopa kaksi kertaa kookkaampia kuin koiraat.Otavan Iso tietosanakirja, Otava 1968, osa 5, p. 1710 == Lähteet == Luokka:Agamat
Huipunkäyttöaika

Huipunkäyttöaika on energiatekniikassa usein käytetty vertailuluku. Huipunkäyttöaika ilmoitetaan tunneissa ja sillä tarkoitetaan sitä tuntimäärää, jona aikana vuoden tuotanto olisi tuotettu voimalan nimellisteholla. \mbox{Huipunk}\ddot{\mbox{a}}\mbox{ytt}\ddot{\mbox{o}}\mbox{aika}\;[\mbox{h}] = \frac{\mbox{Vuoden aikana tuotettu energia}\;[\mbox{Wh}]}{\mbox{Nimellisteho}\;[\mbox{W}]} Mitä pienempi on huipunkäyttöaika sitä suuremman ajan voimala on tuottamatta tehoa tai tuottaa sitä nimellistehoonsa nähden vähän. Maksimiarvo on vuodessa oleva tuntien määrä, jolloin voimalaitos olisi käynyt nimellistehollaan koko vuoden. Luokka:Energiatekniikka
Muinaismuistolaki

Muinaismuistolaki (, ) suojelee kiinteitä muinaisjäännöksiä Suomen alueella. Lain mukaan ”Kiinteät muinaisjäännökset ovat rauhoitettuja muistoina Suomen aikaisemmasta asutuksesta ja historiasta. Ilman tämän lain nojalla annettua lupaa on kiinteän muinaisjäännöksen kaivaminen, peittäminen, muuttaminen, vahingoittaminen, poistaminen ja muu siihen kajoaminen kielletty.” Muinaismuistolaki rauhoittaa kaikki lain piiriin kuuluvat kiinteät muinaisjäännökset automaattisesti. Museovirasto valvoo lain noudattamista seuraamalla maankäytön suunnittelun vaikutuksia kiinteisiin muinaisjäännöksiin, antaa suojelua koskevia lausuntoja sekä järjestää ja valvoo suojelun vaatimia arkeologisia tutkimuksia. Jos maasta löytyy kaivettaessa kiinteä muinaisjäännös, työ pitää keskeyttää ja ilmoittaa asiasta Museovirastolle tai maakuntamuseolle. Muinaismuistolaki tuli voimaan 1. heinäkuuta 1963, jolloin se kumosi vuonna 1883 voimaan tulleen muinaisaikaisten muistomerkkien rauhoittamista ja suojelua käsitelleen asetuksen. ==Lähteet== ==Aiheesta muualla== *Muinaisjäännösten suojelu Luokka:Suomen laki
Japan Credit Bureau

Japan Credit Bureu (JCB) on 1961 perustettu japanilainen luottokorttiyhtiö. Yhtiön pääkonttori sijaitsee Tokiossa. JCB on yhteistyössä yhdysvaltalaisen Discover-korttiyhtiön kanssa. == JCB-kortti == JCB-kortteja myönnetään 15 maassa. Kortinhaltijoita on 78 miljoonaa ja kortti käy 23 miljoonassa liikkeessä.JCB: Join the World of JCB Merchants Viitattu 11.9.2013 JCB- kortteja ei myönnetä Suomessa. Niiden kelpoisuus Suomessa on niukka; vain suurimmat tavarataloketjut, hotellit ja ravintolat hyväksyvät niitä maksuvälineenä. Kauppiassopimus kivijalkamyymälöihin korttien hyväksymisestä tehdään Nordea Pankin kautta tai verkkokauppaan Paytrail-maksupalvelun kanssa. == Lähteet == == Aiheesta muualla == * JCB Co., Ltd., Japani * JCBUSA Luokka:Japanilaiset yritykset Luokka:Luottoyhtiöt Luokka:Maksukortit
JCB

JCB viittaa seuraaviin asioihin: *J. C. Bamford (JCB), työkoneiden valmistaja *Japan Credit Bureau, JCB-kortteja myöntävä luottoyhtiö *Journal of Cell Biology, Rockefeller-yliopiston julkaisu * Joint Cipher Bureau, Intian asevoimien signaalitiedusteluorganisaatio
Wenner-Gren Center

Wenner-Gren Center on tornitalosta ja matalammasta rakennuksesta koostuva kompleksi Ruotsin pääkaupungissa Tukholmassa. Se sijaitsee Vasastadenin pohjoisosassa Sveavägenin pohjoispäässä ja lähellä Brunnsvikenin eteläpäätä. Sune Lindströmin ja Alf Bydénin suunnittelema rakennus rakennettiin vuosina 1959–1961.Fredric Bedoire: Stockholms byggnader: Arkitektur och stadsbild, s. 157. Norstedts, Tukholma 2012. Se vihittiin käyttöön tammikuussa 1962. Rakennuksen rakentamisen mahdollisti Axel Wenner-Grenin, Electroluxin silloisen toimitusjohtajan, tekemä suuri rahalahjoitus sekä Ruotsin hallituksen myöntämä ilmainen tontti. Kompleksin näkyvin osa, Pylon-tornitalo, kohoaa 76 metrin korkeuteen, ja siinä on 25 kerrosta. Se oli myös ensimmäinen ruotsalainen tornitalo, jonka runko rakennettiin täysin teräksestä. ==Lähteet== == Aiheesta muualla == * Wenner-Gren Center Emporis.com-sivustolla Luokka:Tukholman rakennukset ja rakennelmat Luokka:Ruotsin tornitalot
Nine Destinies and a Downfall

__NOTOC__ Nine Destinies and a Downfall on Sirenian kolmas studioalbumi, joka julkaistiin 9. maaliskuuta 2007. == Kappaleet == # # # # # # # # # == Kokoonpano == * Monika Pedersen – laulu * Morten Veland – basso, kosketinsoittimet, kitara, laulu * Björn Landa – kitara * Jonathan Perez – rummut, lyömäsoittimet == Arvostelut == * About.com: About.com: Album review * Imperiumi.net: Imperiumi.net: Levyarvio * Metal Storm: Metal Storm: Album review * Soundi: Soundi: Levyarvio == Lähteet == ==Aiheesta muualla== * * Luokka:Sirenian albumit Luokka:Vuoden 2007 albumit
Sokrateen puolustuspuhe (Ksenofon)

Sokrateen puolustuspuhe () on Ksenofonin versio Sokrateelle jälkikäteen kirjoitetuista puolustuspuheista. == Sisältö == Ksenofonin Sokrateen puolustuspuhe kuvaa Sokratesta tämän oikeudenkäynnin ja kuolemantuomion täytäntöönpanon aikana, ja erityisesti hänen näkemyksensä siitä, että oli parempi kuolla ennen seniliteettiä kuin paeta.The Apology by Xenophon, H. G. Dakynsin käännös Teosta verrataan usein Platonin samannimiseen teokseen. Asiantuntijat uskovat, että Ksenofonin tulkinta oikeudenkäynnistä oli hänen vastineensa sille laajalle levinneelle kirjalliselle reaktiolle, jonka Sokrateen oikeudenkäynti ja tuomio saivat aikaan. Sokrates-kirjallisuudessa ateenalaiset julkisuuden henkilöt ja kirjailijat esittivät oman näkemyksensä Sokrateen syyllisyydestä. Teoksen ytimenä on Sokrateen vastustajan esittämien syytösten kumoaminen kohta kohdalta. Se antaa selkeän kuvan niistä syytöksistä, jotka Anytos esitti. Ksenofon ei ollut itse tuolloin paikalla, vaan osallistui kymmenentuhannen marssiin, jota kuvaa teoksessaan Kyyroksen sotaretki (Anabasis). Hän siteeraa faktojen osalta Hermogenestä, joka oli paikalla oikeudenkäynnissä. Platon ei tosin mainitse Hermogeneen olleen paikalla oikeudenkäynnissä, mutta kertoo tämän olleen paikalla Sokrateen nauttiessa myrkkyä.Ksenofon 1960, s. 258. Platonin teoksen ohella Ksenofonin toisen käden kuvaus on ainoa säilynyt ”silminnäkijäkuvaus” Sokrateen oikeudenkäynnistä. Vaikka teos ei todennäköisesti ole täysin puolueeton, se on silti historiallisesti arvokas. Ksenofonin versio eroaa Platonin versiosta muun muassa siinä, että Ksenofonilla Delfoin oraakkeli sanoo Sokrateen olleen mitä suurin moraalisessa ylevyydessä, kun taas Platonin tekstissä hänet nimetään mitä suurimmaksi viisaudessa. Tämä voi antaa lisävalaistusta siihen, pitikö Sokrates itseään moraalisesti parempana myöntäessään, ettei tiedä mitään, vai näkikö hän ymmärryksensä tietämättömyydestään ainoastaan älyllisenä ylivoimaisuutena. == Katso myös == * Sokrateen puolustuspuheet eli apologiat * Platonin Sokrateen puolustuspuhe == Lähteet == == Kirjallisuutta == === Suomennos === * Ksenofon: Sokrateen puolustuspuhe. Teoksessa === Muita käännöksiä ja tekstilaitoksia === * Xenophon: Apologia. Teoksessa Kreikankielinen alkuteksti ja englanninkielinen käännös. == Aiheesta muualla == * Xenophon: The Apology. Gutenberg-projekti Luokka:Dialogit Luokka:Kirjat filosofiasta Luokka:Ksenofonin teokset
Eduskunnan kirjasto

Eduskunnan kirjasto on eduskunnassa toimiva kaikille avoin eduskuntatiedon, oikeudellisen tiedon ja yhteiskuntatiedon erikoiskirjasto. Se hankkii kokoelmaansa eduskuntatyössä tarvittavaa kirjallisuutta ja muuta aineistoa sekä välittää tietoa eduskunnasta ja sen päätöksistä, laeista, oikeudesta ja yhteiskunnasta. Kirjasto on perustettu vuonna 1872, ja se on ollut kaikille avoin vuodesta 1913. Eduskunnan kirjasto: Kirjaston historia == Kokoelmat == Kirjaston kokoelmiin kuuluu noin 530 000 nidettäEduskunnan kirjasto: Tilastotietoja ja lehtiä kirjastoon tulee noin 550. Aineisto on haettavissa Selma-kokoelmatietokannasta sekä Finnasta. Suurin osa aineistosta on lainattavaa. Kirjaston aineistoa voi pyytää kaukolainaksi omaan lähikirjastoonsa. Kirjasto on muun muassa Euroopan unionin, Euroopan neuvoston ja YK:n tallekirjasto. Kirjastosta löytyy esimerkiksi muiden maiden parlamenttiasiakirjoja, säädöskokoelmia, lakikirjoja ja tuomioistuinten ratkaisukokoelmia. Kirjaston verkkosivuille on koottu kirjaston tietoasiantuntijoiden valitsemia luotettavia eduskuntatiedon, oikeudellisen tiedon ja yhteiskuntatiedon verkkolähteitä Suomesta ja maailmalta. Verkkosivuilla on muun muassa Kotimaisen oikeuskirjallisuuden haku, johon on koottu tietoa Suomea koskevista, Suomessa julkaistuista tai suomalaisten kirjoittamista oikeustieteellisistä kirjoista ja artikkeleista vuodesta 1982 lähtien. Kirjaston tiloissa järjestetään säännöllisesti avoimia asiakaskoulutuksia kirjaston edustamilta tiedonaloilta, luentoja ja näyttelyitä. Kirjaston yhteydessä toimivaan Eduskunnan arkistoon on talletettu eduskunnan alkuperäisasiakirjat säätyvaltiopäivistä lähtien. == Kirjaston johtajat == Kirjaston johtajina ovat toimineet seuraavat henkilöt: * Georg Jacob Rosenius 1872–1873 * Robert Henrik Hermanson 1873–1879 * Leonard von Pfaler 1879–1884 * Nils Bernt Grotenfelt 1884–1906 * Axel Herman Bergholm 1907–1949 * Elsa Bruun 1949–1956 * Henrik Schauman 1957–1979 * Eeva-Maija Tammekann 1980–1993 * Tuula H. Laaksovirta 1994–2007 * Sari Pajula 2007–2017 * Antti Virrankoski 2018– == Kirjaston hallitus == Kirjaston hallituksessa 31.12.2021 asti toimineet; ;Kansanedustajajäsenet * Pauli Kiuru, pj., kok. (Ruut Sjöblom, kok.) * Erkki Tuomioja, vara pj., sd. (varajäsenenään Jukka Gustafsson, sd.) * Eeva-Johanna Eloranta, sd. (Aki Lindén, sd.) * Jari Koskela, ps. (Sami Savio, ps.) * Pekka Aittakumpu, kesk. (Pasi Kivisaari, kesk.) ;Asiantuntijajäsenet * Kulttuuriasiainneuvos Leena Aaltonen (varajäsenenään johtava asiantuntija Leena Palmén ) * Tutkimusjohtaja Kaijus Ervasti (varajäsenenään akatemiaprofessori Johanna Niemi) * Professori Ilkka Ruostetsaari (varajäsenenään professori Kimmo Grönlund) ;Henkilökuntajäsenet Verkkopalveluasiantuntija Jani Stenvall (varajäsenenään tietoasiantuntija Sari Koski) == Lähteet == == Aiheesta muualla == * Verkkosivu * Selma- kokoelmatietokanta * Laki Eduskunnan kirjastosta * Parlamenttikirjasto: Eduskunnan kirjaston blogi * Eduskunnan kirjasto Facebookissa * Eduskunnan kirjasto Twitterissä Luokka:Helsingin kirjastot Luokka:Erikoiskirjastot Luokka:Eduskunnan toimielimet
Tour Total

Tour Total on Ranskan pääkaupungin Pariisin lähellä La Défensessä sijaitseva pilvenpiirtäjä. Toimistokäytössä oleva rakennus rakennettiin vuosina 1982-1985, ja se yltää 190 metrin korkeuteen. Kerroksia pilvenpiirtäjässä on yhteensä 48. Sen suunnittelusta vastasivat WZMH Architects, Roger Saubot sekä François Jullien. Pariisin korkeimpiin pilvenpiirtäjiin kuuluva Tour Total tunnettiin vuosina 1985-1999 nimellä Tour Elf, ja vuosina 1999-2003 nimellä Tour TotalFinaElf. Luokka:Ranskan pilvenpiirtäjät Luokka:Hauts-de-Seine
Tour Areva

Tour Areva on Ranskan pääkaupungin Pariisin lähellä La Défensessä sijaitseva pilvenpiirtäjä. Toimistokäytössä oleva rakennus rakennettiin vuosina 1972–1974, ja se yltää 184 metrin korkeuteen. Kerroksia siinä on yhteensä 44. Sen suunnittelusta vastasivat arkkitehdit Roger Saubot ja François Jullien. Pilvenpiirtäjä on täysin musta: Se on päällystetty tummalla graniitilla ja tummennetuilla ikkunoilla. Luokka:Ranskan pilvenpiirtäjät Luokka:Hauts-de- Seine
Tour Gan

Tour Gan (tunnettiin aikaisemmin nimellä Tour Nobel) on pilvenpiirtäjä Ranskan pääkaupungin Pariisin lähellä. Se sijaitsee La Défensen alueella. Toimistokäytössä oleva rakennus rakennettiin vuosina 1972-1974, ja se yltää 187 metrin korkeuteen. Kerroksia pilvenpiirtäjässä on yhteensä 44. Sen suunnittelusta vastasivat arkkitehdit Harrisson & Abramovitz sekä J. P. Bisseuil. == Aiheesta muualla == * Tour Gan Emporis.com-sivustolla Luokka:Ranskan pilvenpiirtäjät Luokka:Hauts-de-Seine
Gardeniat

Gardeniat eli keikarinkukat (Gardenia) on matarakasvien (Rubiaceae) heimoon kuuluva kukkivien kasvien suku, johon kuuluu noin 250 lajia. Se on saanut tieteellisen nimensä skotlantilaissyntyisen luonnontieteilijän Alexander Gardenin (1730-1791) mukaan. == Ulkonäkö ja koko == Gardeniat ovat 1–15 m korkeita ikivihreitä puita ja pieniä pensaita. Lehdet ovat tummanvihreät ja kiiltävät, kukat valkeat tai vaalean keltaiset. Monet lajit tuoksuvat voimakkaasti. == Levinneisyys == Gardenioita kasvaa villeinä Afrikan, Aasian, Australian ja Oseanian trooppisilla ja subtrooppisilla alueilla. == Lajeja == * havaijingardenia (Gardenia brighamii) * kultagardenia (Gardenia carinata) * natalingardenia (Gardenia cornuta) * kiinangardenia eli keikarinkukka eli gardenia (Gardenia jasminoides, syn. G. augusta) Kassu – Kasvien suomenkieliset nimet: Gardenia. == Käyttö == Leikkokukkana kiinangardenia eli keikarinkukka (Gardenia jasminoides) on klassinen miesten napinlävessä pitämä kukka. Niitä kasvatetaan myös koriste- ja huonekasveina.Gardenia (keikarinkukka) Puutarha.net == Lähteet == Luokka:Matarakasvit
Kuoppatalo

Kuoppatalo tai maamajaEnsimmäinen amerikkalainen, C. W Ceram, sivu 120 oli puoliksi maahan kaivettu majamainen talo, jonka lattia saattoi olla puoli metriä maanpinnan alapuolella. Kuoppatalon kuoppa saattoi olla vuorattu kivillä ja/tai savella. Keskellä oli kivirengas joka toimi tulisijana, ja katossa aukko josta taloon päästiin tikkaita pitkin, tai sivussa olevan aukon kautta maaluiskaa tai maaportaita pitkin. Tulisija savutti, ja talon sisällä oli hämärää. Kuoppatalossa lienee asuttu usein esihistoriallisena aikana, vaikka muitakin asumustyyppejä kuten kota tunnettiin. Kuoppataloja rakennettiin Luoteis-Euroopassa viime jääkaudella 25 000 eaa., ja Amerikassa alkaen 12 000–11 000 eaa., jolloin paleointiaanit saapuivat sinne. Varhaisille maanviljelyalueille syntyi joskus suuria kuoppataloja. Amerikan länsirannikon shuswap-, thompson-, klamath- ja lillooet-intiaanit rakentelivat kuoppataloja. Suomessakin rakennettiin kuoppataloja jätinkirkkojen aikaan. == Katso myös == *Kammi ==Lähteet== == Aiheesta muualla == *Kuoppatalon poikkileikkaus *Hohokam Pithouse *pueblo pithouse *pit *pit Luokka:Asuinrakennukset
Åke Gartz

Åke Henrik Gartz (9. kesäkuuta 1888 Helsinki – 29. marraskuuta 1974) oli suomalainen poliitikko. Gartz toimi kauppa- ja teollisuusministerinä J. K. Paasikiven hallituksissa vuosina 1944–1946 ja myöhemmin Urho Kekkosen hallitusten ulkoasiainministerinä vuosina 1950–1951. Hän oli myös ministerinä ulkoasiainministeriössä 1945–1946. Gartz oli ammattiministeri eikä edustanut mitään puoluetta, mutta hänen laskettiin olevan lähellä Ruotsalaista kansanpuoluetta.Esimerkiksi Widescreen.fi Gartz valmistui filosofian kandidaatiksi 1909 ja lakitieteen kandidaatiksi 1914. Hän sai varatuomarin arvonimen vuonna 1917. Ministeriksi Gartz tuli teollisuuden ja työnantajajärjestöjen palveluksesta; hän oli G. A. Serlachius Oy:n johtokunnan jäseneksi vuonna 1921 ja toimi tehtävässä vuoteen 1931, jolloin hänestä tuli A. Ahlström Oy:n apulaisjohtaja. ja STK:n hallituksen jäsen hän oli vuodesta 1937, puheenjohtaja vuosina 1937-1941 ja varapuheenjohtaja 1942-1945..TKK Ministeriuransa jälkeen Gartz toimi Suomen lähettiläänä BernissäBernin suurlähetystön historia 1951–1953 sekä Bukarestissa ja Moskovassa 1953–1955 (vuosina 1954–1955 suurlähettiläänä).Suomen edustustopäälliköt Moskovassa viitattu 2.2.2016Suomen suurlähetystö Romania, Historia viitattu 2.2.2016 Åke Gartz sai vuorineuvoksen arvonimen vuonna 1940.Otavan iso tietosanakirja, osa 2 (2. painos). Helsinki: Otava, 1962. == Lähteet == == Aiheesta muualla == * * Kuka kukin on (Aikalaiskirja) 1954 * Luokka:Suomen ulkoasiainministerit Luokka:Suomen kauppa- ja teollisuusministerit Luokka:Suomalaiset yritysjohtajat Luokka:Vuorineuvokset Luokka:Suomalaiset juristit Luokka:Suomen Neuvostoliiton suurlähettiläät Luokka:Vuonna 1888 syntyneet Luokka:Vuonna 1974 kuolleet Luokka:Suomen suurlähettiläät
Erroll Garner

Erroll Louis Garner (15. heinäkuuta 1921 Pittsburgh – 2. tammikuuta 1977 Los Angeles) oli yhdysvaltalainen säveltäjä ja jazzpianisti. Hänen tunnetuin sävellyksensä on hempeä balladi ”Misty”. Garner aloitti soitto-opinnot kolmivuotiaana, ja vaikka hänen taitonsa sanotaan olleen yhtä paljon harjoittelun kuin lahjakkuuden ansiota, tiedetään ettei hän koskaan oppinut lukemaan nuotteja sujuvasti. Garner vieraili Suomessa syksyllä 1964.Otavan Iso Musiikkitietosanakirja 2, s. 353. Helsinki 1977. ISBN 951-1-04191-6 == Lähteet == Luokka:Yhdysvaltalaiset jazzpianistit Luokka:Vuonna 1921 syntyneet Luokka:Vuonna 1977 kuolleet
Sanna Perkiö

Sanna Leena Perkiö (s. 28. maaliskuuta 1962 Sauvo) on suomalainen kokoomuslainen poliitikko. Hän toimi kansanedustajana vuosina 2007–2011, Helsingin kaupunginvaltuutettuna vuosina 2004–2012 ja Helsinki-säätiön (Helsingin Juhlaviikot) hallituksen puheenjohtajana vuonna 2009. Hän on Tekniikan Akateemisten Liiton valtuuston jäsen. Koulutukseltaan Perkiö on tekniikan tohtori. Hänen väitöskirjansa käsitteli ympäristötekniikkaa ja kilpailukykyä. Ennen kansanedustajuuttaan hän toimi perustamansa ympäristöalan insinööritoimiston toimitusjohtajana ja toimii edelleen samassa yrityksessä. Perkiö on saanut Nuori akateeminen yrittäjä -palkinnon ja Liikeideapalkinnon. Hän on Teknillisten Tieteiden Akatemian jäsen. Hän harrastaa nykytaidetta, kirjoittamista ja luontoa. == Lähteet == == Aiheesta muualla == * * Sanna Perkiön henkilökohtainen sivusto Luokka:Kansanedustajat Luokka:Kansallisen Kokoomuksen poliitikot Luokka:Helsingin kaupunginvaltuutetut Luokka:Helsingin vaalipiiri Luokka:Suomalaiset insinöörit Luokka:Vuonna 1962 syntyneet Luokka:Elävät henkilöt
Juha Hakola (poliitikko)

Juha Tapio Hakola (s. 24. elokuuta 1967 Harjavalta) on suomalainen Helsingin poliisilaitoksen ylikomisario ja poliisin kansainvälisen toiminnon johtaja. Hakola valittiin joulukuussa 2024 Helsingin Kokoomuksen puheenjohtajaksi. Hän oli kokoomuksen kansanedustaja vuosina 2007–2011. Vuodesta 2001 Hakola on ollut Helsingin kaupunginvaltuuston jäsen. Vuosina 2001–2007 hän toimi pelastuslautakunnan puheenjohtajana. Huhtikuusta 2007 alkuvuoteen 2015 Hakola toimi Helsingin kaupunginhallituksen jäsenenä. Hän oli Helsingin kiinteistölautakunnan puheenjohtaja vuoteen 2017 saakka. Nykyisellään hän toimii Helsingin Kaupungin Asunnot Oy:n (Heka) puheenjohtajana sekä Ami- Säätiön puheenjohtajana (Taitotalo). Hakola valittiin kansanedustajaksi Helsingin vaalipiiristä vuoden 2007 vaaleissa. Eduskunnassa Hakola oli puolustusvaliokunnan ja hallintovaliokunnan jäsen sekä perustuslakivaliokunnan varajäsen. Hän oli ehdolla myös vuoden 2011 eduskuntavaaleissa, muttei tullut valituksi. Ennen kansanedustajuutta Hakola työskenteli poliisin johtokeskusyksikön johtajana ja Helsingin rikospoliisin huumerikosyksikössä rikostutkijana ja tutkinnanjohtajana vuodesta 1990 heinäkuuhun 2004. Tultuaan valituksi heinäkuussa 2004 johtokeskusyksikön johtajan tehtävään hän siirtyi huumerikosyksikön tutkinnanjohdosta poliisin johtokeskusyksikköön. Hakola on koulutukseltaan hallintotieteiden maisteri, mutta hän on suorittanut myös poliisin perus-, alipäällystö- ja päällystötutkinnon. Hän on toiminut Suomen pelastusalan keskusjärjestön (SPEK) hallituksen puheenjohtajana vuosina 2008–2016. Hän on toiminut Jääkenttäsäätiön puheenjohtajana, Urheiluhallit Oy:n hallituksen varapuheenjohtajana sekä Vuosaari Golf Oy:n hallituksen jäsenenä. Sotilasarvoltaan Hakola on reservin sotilasmestari. Hän on suorittanut valtakunnallisen maanpuolustuskurssi nro 182:n ja toimii Uudenmaan Maanpuolustusyhdistyksen puheenjohtajana sekä Maanpuolustuskorkeakoulun neuvottelukunnan jäsenenä. Tasavallan presidentti myönsi Hakolalle Vapaudenristin (VR3) 6.12.2022. Vapaa-aikanaan Hakola harrastaa golfia. Lisäksi hän on aktiivisesti mukana autourheilun ja jääkiekkoilun järjestötoiminnassa sekä Helsingin jääkiekkoerotuomaritoiminnassa (HJT). Vuonna 2019 Hakolasta aloitettiin rikostutkinta. Tutkinta liittyi siihen, että Helsingin poliisi oli tehnyt hankintoja Hakolan vaalirahoittajalta. Syyttäjä ei nostanut asiassa syytettä. == Lähteet == 9\. https://www.helsinginkokoomus.fi/2024/12/02/helsingin-kokoomuksen-syyskokous- nimesi-lisaa-kuntavaaliehdokkaita/ Luokka:Kansanedustajat Luokka:Kansallisen Kokoomuksen poliitikot Luokka:Nykyiset Helsingin kaupunginvaltuutetut Luokka:Helsingin vaalipiiri Luokka:Suomalaiset poliisit Luokka:Vuonna 1967 syntyneet Luokka:Elävät henkilöt
Messeturm

Messeturm on pilvenpiirtäjä Frankfurt am Mainin kaupungissa, Saksassa. Se rakennettiin vuosina 1988-1990, ja sen suunnitteli arkkitehti Helmut Jahn. Pilvenpiirtäjä yltää 257 metrin korkeuteen, lukeutuen Saksan korkeimpiin pilvenpiirtäjiin. Euroopan korkeimman rakennuksen titteliä Messeturm ehti kantaa vuoteen 1997 saakka, jolloin samaan kaupunkiin valmistui Norman Fosterin suunnittelema Commerzbank Tower. Tämä oli vuorostaan Euroopan korkein joulukuuhun 2003 asti, jolloin Moskovan 264-metrinen Triumph-Palace valmistui. ==Lähteet== Luokka:Frankfurt am Mainin pilvenpiirtäjät
Johdatus tieteelliseen ajatteluun

Johdatus tieteelliseen ajatteluun on Leila Haaparannan ja Ilkka Niiniluodon oppikirja, joka käsittelee tieteellisen ajattelun ja tieteenfilosofian perusajatuksia. Helsingin yliopiston filosofian laitoksen julkaiseman kirjan ensimmäinen painos on vuodelta 1986. Vuoden 1991 laitokseen tehtiin pieniä korjauksia. Vuonna 2016 teoksesta ilmestyi uudistettu painos Gaudeamuksen kustantamana. Kirja käsittelee muun muassa seuraavia aiheita:Haaparanta & Niiniluoto 2016, sisällysluettelo. * tiede ja tieteellinen menetelmä * tieto ja totuus * teoriat ja mallit * logiikka, propositiologiikka, predikaattilogiikka, intensionaalinen logiikka * argumentaatioanalyysi * päättely, deduktiivinen päättely, induktiivinen päättely, hypoteettis- deduktiivinen menetelmä * selittäminen * tiedon kasvu * tieteentutkimus * tieteen etiikka == Lähteet == * * === Viitteet === Luokka:Kirjat tieteenfilosofiasta Luokka:Suomalaiset filosofian tietokirjat Luokka:Oppikirjat Luokka:Vuoden 1986 kirjat
Iona

Iona on pieni saari Sisä-Hebrideillä Skotlannissa. Se on 5 km pitkä ja 2,4 km leveä, ja korkein kohta on 100 m merenpinnasta. Saarella on ollut suuri merkitys Skotlannin kristillistymiselle, sillä Pyhän Columban sinne vuonna 563 perustaman luostarin kautta levitettiin kristinuskoa Skotlantiin ja siitä tuli merkittävä pyhiinvaelluskohde. Saarelle on myös haudattu Skotlannin, Irlannin ja Norjan kuninkaita. Vuonna 2001 saarella oli 125 asukasta. == Lähteet == ==Aiheesta muualla== Luokka:Argyll ja Bute Luokka:Sisä-Hebridit Luokka:Kelttiläinen kristillisyys
Alte Pinakothek

Alte Pinakothek on Münchenin Maxvorstadtissa sijaitseva, vuonna 1836 valmistunut taidemuseo. Museo on erikoistunut vanhaan eurooppalaiseen maalaustaiteeseen, ja siellä on muun muassa Rembrandtin, Rubensin, Dürerin ja Tizianin teoksia. Rakennuksen on kuningas Ludvig I:n toimeksiannosta suunnitellut arkkitehti Leo von Klenze. Rakennuksessa suoritettiin laaja saneeraus vuosina 2014–2018. Museo muodostaa muiden Münchenin taidemuseoiden kanssa Bayerischen Staatsgemäldesammlungen -kokoelman, jossa on yli 30 000 teosta. == Lähteet == == Aiheesta muualla == * Museon verkkosivut Luokka:Saksan taidemuseot Luokka:Münchenin museot
David H. Hubel

David Hunter Hubel (27. helmikuuta 1926 Windsor, Ontario, Kanada – 22. syyskuuta 2013 Lincoln, Massachusetts, Yhdysvallat) oli kanadalaissyntyinen yhdysvaltalainen neurofysiologi. Yhdessä Torsten Wieselin ja Roger W. Sperryn kanssa hän sai vuonna 1981 Nobelin lääketieteen palkinnon tutkimuksista, jotka liittyivät näköjärjestelmän tiedonkäsittelyyn. Hubel ja Wiesel tutkivat kissan näköjärjestelmää. Hubel teki tutkimustyönsä Harvardin lääketieteellisessä korkeakoulussa. Wieselin kanssa tekemänsä aivotutkimukset johtivat näköaivokuoren toiminnan selviämiseen. Aivojen tapa käsitellä silmästä tulevaa tietoa voitiin esittää yksityiskohtaisena karttana.Seppo Zetterberg (toim. suomalainen laitos) Muutosten vuosisata 8. Alkuteos Power, Wealth & Powerty, The Family, Science, The Arts, Passing Parade. WSOY, Porvoo–Helsinki–Juva, s. 264. Hän on ollut Academia Europæan ulkomaalaisjäsen vuodesta 1994.https://www.ae-info.org/ae/Member/Hubel_David == Lähteet == Luokka:Yhdysvaltalaiset tieteilijät Luokka:Nobelin fysiologian tai lääketieteen palkinnon saajat Luokka:Academia Europæan jäsenet Luokka:Vuonna 1926 syntyneet Luokka:Vuonna 2013 kuolleet
Oxford English Dictionary

Oxford English Dictionary (OED) on yleisesti merkittävimpänä pidetty englannin kielen sanakirja. Siinä esitetään sanojen merkitys, ääntämys sekä etymologia. Teosta julkaisee Oxford University Press, ja ensimmäinen laitos valmistui vuonna 1928, toinen 1989. OED:ssä sanojen merkitykset on ryhmitelty havaintoaineiston mukaiseen aikajärjestykseen. Monimutkaisissa tapauksissa esitysten rakenne jakautuu lukuisiin eri haaroihin. Sanojen vivahteista esitetään laaja määrä erilaisista lähteistä lainattuja esimerkkejä. Lähteet vaihtelevat keittokirjoista klassiseen kirjallisuuteen ja televisiolähetyksistä Internetin uutisryhmiin. ==Historia== James Murray alkoi koota OED:n ensimmäistä laitosta 1800-luvun lopulla. Hänen ajatuksenaan oli, että englannin sanakirja ei ole kenenkään yksityisen ihmisen tai tietyn aikakauden luomus vaan vähittäisen kasvun ja kehityksen tulos. OED:n ensimmäinen laitos valmistui 1928, ja siinä oli kymmenen osaa ja yli 414 000 sanaa. Toinen laitos julkaistiin 1989, ja siinä oli yhteensä 21 730 sivua ja noin 600 000 sanaa. Kolmatta laitosta valmistellaan elektronisessa muodossa. Painetun version digitalisoimiseksi palkattiin 150 konekirjoittajan ryhmä, joka työskenteli puolitoista vuotta Floridassa. == Lähteet == == Kirjallisuutta == * * * == Aiheesta muualla == * Oxford English Dictionaryn verkkosivut. Luokka:Englannin kieli Luokka:Sanakirjat Luokka:Seulonnan keskeiset artikkelit Luokka:Vuoden 1928 kirjat Luokka:Vuoden 1989 kirjat
Pöyhin

Pöyhin on maatalouskone, jonka tarkoituksena on pellolla niitetyn heinän saaminen irti maasta korkeammaksi ja hajanaiseksi ilmavaksi kasaksi, jolloin se kuivuu nopeammin. Pöyhimiä on eri rakenteisia: mm. pyöröpöyhin (roottorit) ja kelapöyhin. Nykyään pöyhimet ovat traktorikäyttöisiä, mutta aiemmin niitä oli myös hevosvetoisina. Heinien seiväskuivatuksen aikakaudella pöyhin ja haravakone olivat eri koneita. Nykyaikaiseen tapaan heiniä paalattaessa karhotus ja pöyhiminen saatetaan tehdä tapauksesta riippuen joko samalla tai eri koneella. ==Katso myös== *Luettelo maatalouskoneista vuodenkierron mukaan ==Lähteet== Luokka:Maatalouskoneet Luokka:Heinätyöt
Juurikkaannostokone

Juurikkaannostokone on sokerijuurikkaan nostoon tarkoitettu traktorivetoinen suuri maatalouskone. Niitä on ollut saatavilla ainakin 1950-luvulta lähtien. Nykyiset koneet ovat kalliita ja painavia, ja niitä voidaan käyttää myös kuljetukseen. ==Katso myös== * Perunannostokone ==Aiheesta muualla== Luokka:Maatalouskoneet Luokka: Hinattavat ajoneuvot
Legioonateatteri

Legioonateatteri on tamperelainen harrastajateatteri. Teatterin perustivat teatteriohjaajat Virpi Koskela ja Timo Seppälä työttömille nuorille järjestetyn näytelmäkurssin päätteeksi syksyllä 1993. Toiminnan tarkoituksena on ehkäistä syrjäytymistä ja passivoitumista. == Rahoitus == Legioonateatteri rahoitetaan julkisin, sekä lahjoitusvaroin. 2010 suurimmat rahoittajat olivat Pirkanmaan ja Pohjanmaan ELY-keskukset, Tampereen kaupunki, sekä opetusministeriö. Legioonateatterilla on toiminut vuodesta 2006 lähtien nuorten ilmaisupainotteinen työpaja, joka järjestetään kaksi kertaa vuodessa. Ilmaisupainotteinen työpaja valmistaa yhdessä osallistujien kanssa näytelmän, jota esitetään avoimissa tilaisuuksissa yleisölle. Nuorten työpajat ovat alle 29-vuotiaille, työttömille nuorille tarkoitettuja työharjoittelupaikkoja. Nuorten työpajatoiminnan sisällöllinen kehittäminen kuuluu opetus- ja kulttuuriministeriössä nuorisoyksikön toimialaan. Nuorisotyön kannalta työpajat ovat nuorille hyviä paikkoja elämäntaitojen kehittämiseen, aikuistumiseen, yhteisölliseen kasvuun ja työssäoppimiseen. Työpajojen rahoitus jakautuu opetus- ja kulttuuriministeriön sekä työ- ja elinkeinoministeriön kesken. Työhallinto ohjaa nuoria työharjoitteluun ja työmarkkinatuella pajaan. Opetus- ja kulttuuriministeriö vastaa pajatoiminnan kehittämisestä ja perusrahoituksesta. Pajojen rahoitus koostuu ylläpitäjän osuudesta, myytävistä palveluista, myyntituloista ja erikseen myönnettävästä tulosperusteisesta avustuksesta. Opetus- ja kulttuuriministeriö on siirtänyt nuorten työpajatoiminnan kehittämishankkeiden pajakohtaisen päätöksenteon, kuten avustamisen, ELY-keskuksille. == Aiheesta muualla == * Legioonateatterin kotisivut. * Tesso - Legioonateatterissa nuoren itsetunto vahvistuu. * Aamulehti - Legioonateatteri: Pölhölän hassu sekametelisoppa Luokka:Tampereen teatterit Luokka:Harrastajateatterit Luokka:Vihioja
Encyclopaedia synoptica

Encyclopaedia synoptica (Encyclopaedia synoptica: ex optimis & accuratissimis philosophorum scriptis collecta) on Johannes Gezelius vanhemman vuonna 1672 julkaisema kolmiosainen latinankielinen ensyklopedia, joka käsittelee erityisesti filosofian ja matematiikan aloja. Se oli tehty erityisesti Turun akatemian käyttöön. Encyclopaedia synopticaa pidetään Suomen ensimmäisenä ensyklopediana. Ensyklopedia jakoi filosofian kahteen osaan, formaaliin ja reaaliseen filosofiaan. Formaali filosofia sisälsi grammatiikan, retoriikan ja logiikan, ja reaalinen filosofia metafysiikan, pneumatiikan eli henkiopin, matematiikan, fysiikan, etiikan, politiikan ja taloustieteen alat. ==Lähteet== * Eerolainen, Juha: Filosofian kouluopetuksen historia Suomessa * Nordisk familjebok (1882) ==Aiheesta muualla== * Kansalliskirjasto: Encyclopaedia synoptica * Näköispainos kirjasta Doria.fi -sivustolla Luokka:Tietosanakirjat Luokka:Suomalaiset tietosanakirjat Luokka:1600-luvun kirjat Luokka:Latinankieliset kirjat
Krabi (provinssi)

Krabin provinssi () on yksi Thaimaan provinsseista (changwat). Se sijaitsee maan eteläosassa Andamaanienmeren rannalla. Provinssin pääkaupunki on myös nimeltään Krabi. Provinssin pinta-ala on 4 708,5 neliökilometriä ja siellä on arviolta 374 800 asukasta (vuonna 2017). Krabi on tunnettu hienohiekkaisista ja liidunvalkeista rannoistaan ja sisämaastaan vesiputouksineen ja runsaine eläimistöineen. Krabin 160 kilometrin pituinen rantaviiva on kuuluisa kivimuodostelmistaan, kallioistaan, luolistaan ja mangrovemetsiköistään. Provinssin tärkeimpiä tulonlähteitä ovat matkailu ja maatalous. Alueella on valtavia kumipuuviljelmiä (Thaimaa tuottaa yli 36 % koko maailman raakakumista), ja alue tuottaa myös palmuöljyä, kookospähkinöitä, monenlaisia hedelmiä ja kahvia. Erityisen suosittuja matkailukohteita ovat Ao Nangin lomakylä sekä Phi Phin saariryhmä. == Lähteet == == Aiheesta muualla == *Rantapallo: Krabi * Tietoa ja Kuvia Krabista - Suomenkieliset matkailusivustot Luokka:Thaimaan provinssit Luokka:Seulonnan keskeiset artikkelit